CELEX: 62019TN0177
Language: fi
Date: 2019-03-21 00:00:00
Title: asia T-177/19: Kanne 21.3.2019 — Exxonmobil Petroleum & Chemical v. ECHA

3.6.2019   
            
            
               FI
            
            
               Euroopan unionin virallinen lehti
            
            
               C 187/80
            
         
      Kanne 21.3.2019 — Exxonmobil Petroleum & Chemical v. ECHA
      (asia T-177/19)
      (2019/C 187/87)
      Oikeudenkäyntikieli: englanti
      
         Asianosaiset
      
      
         Kantaja: Exxonmobil Petroleum & Chemical BVBA (Antwerpen, Belgia) (edustajat: solicitor M. Navin-Jones ja asianajaja A. Kołtunowska)
      
         Vastaaja: Euroopan kemikaalivirasto (ECHA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi,
               
            
                  —
               
               
                  kumoamaan 15.1.2019 julkaistun ECHA:n päätöksen N:o ED/88/2018 erityistä huolta aiheuttavien aineiden sisällyttämisestä liitteeseen XIV mahdollisesti sisällytettävien aineiden luetteloon siltä osin kuin päätös koskee fenantreenia, ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan vastaaja teki ilmeisen virheen arvioidessaan fenantreenin erittäin hitaasti hajoavia ominaisuuksia, ylitti toimivaltansa ja rikkoi 18.12.2006 annetun Euroopan parlamentin ja neuvoston asetuksen (EY) N:o 1907/2006 (1) 59 artiklaa, kun se
                  
                              —
                           
                           
                              tukeutui jäsenvaltioiden komitean vuoden 2009 tukiasiakirjan toteamuksiin fenantreenin erittäin hitaasti hajoavista ominaisuuksista korkealämpötilaisen kivihiilitervapien ainesosana tekemättä omaa arviointia käytettävissä olevista tiedoista ja toistamalla näin ollen kyseisessä tukiasiakirjassa olevat virheet,
                           
                        
                              —
                           
                           
                              teki fenantreenin erittäin hitaasti hajoavista ominaisuuksista päätelmiä, joita esitetty näyttö ei olisi voinut tukea,
                           
                        
                              —
                           
                           
                              ei ottanut huomioon käytettävissä olevaa näyttöä, joka olisi asettanut fenantreenia koskevaan OECD:n 308-tutkimukseen liittyvän veden sedimentin simulaation luotettavuuden ja äärimmäisen varovaisuuden vakavasti kyseenalaiseksi,
                           
                        
                              —
                           
                           
                              ei ottanut huomioon tietoja, joiden mukaan laskennan käyttäminen OECD:n 308-tutkimuksen tulosten mukauttamiseksi lämpötilan osalta on kyseenalaista,
                           
                        
                              —
                           
                           
                              ei arvioinut fenantreenin pysyvyyttä koskevaa uutta näyttöä, joka sille olisi esitetty julkisen kuulemisen aikana,
                           
                        
                              —
                           
                           
                              eikä ottanut huomioon kaikkia aiheellisia tietoja arvioidessaan todistusnäyttöä fenantreenin hitaasti hajoavista ominaisuuksista erityisesti siltä osin kuin on kyse fenantreenin valohajoamisesta, liukenemisesta ja haihtumisesta.
                           
                        
            
                  2)
               
               
                  Toinen kanneperuste, jonka mukaan vastaaja loukkasi unionin oikeuden suhteellisuusperiaatetta, kun se teki riidanalaisen päätöksen.
               
            
         (1)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL 2006, L 396, s. 1).